《夔门怀古》
明代·袁昌祚

孤城日落暮猿哀，历磴疑从北斗来。滟滪水深江岸断，高唐云尽峡门开。

偏雄未数公孙业，百战犹怜蜀相才。更欲携诗问花鸟，西瀼烟树半荒苔。

作者简介：（1536—?）明广东东莞人，字茂文，原名炳。隆庆五年进士。授左州知州，调彝陵。历官四川布政司参议。督采贡木，事办而不扰。川人德之。以忧归。